	Persoana juridică este înregistrată
la Instituţia Publică „Agenţia Servicii Publice” 	     			 
IDNO  ________________________

	APROBAT :
de adunarea generală a membrilor fondatori/ adunarea generală a membrilor cooperativei
[bookmark: _GoBack]Proces – verbal
nr. _____din __________







                                                           



S T A T U T U L
Cooperativei de producţie întreprindere socială

“______________________________”

I. DISPOZIŢII GENERALE
1.1. Cooperativa de Producţie (în continuare Cooperativa) este o întreprindere înfiinţată de către 5 sau mai multe persoane fizice în scopul desfăşurării în comun a activităţii de producţie şi a altei activităţi economice, bazate preponderent pe munca personală a membrilor ei şi pe cooperarea cotelor de participare la capitalul acesteia 
1.2. Cooperativa activează în conformitate cu Legea nr.1007/2002 privind cooperativele de producţie, Legea nr.220/2007 cu privire la înregistrarea de stat a persoanelor juridice şi a întreprinzătorilor individuali, alte acte normative.
1.3. Fondatorii cooperativei, numiţi în continuare membrii cooperativei:
· _FondatorSemnaturaList

II. DENUMIREA ŞI SEDIUL COOPERATIVEI
2.1. Denumirea completă a cooperativei:
_DenumireCompleta_1.
2.2. Denumirea prescurtată a cooperativei: _DenumireAbrev.
2.3. Sediul cooperativei: _AdresaJuridica.

III. STATUTUL JURIDIC AL COOPERATIVEI
3.1. Din momentul înregistrării de stat, cooperativa se declară persoană juridică, ce deţine un patrimoniu şi un bilanţ autonom. Ea are antet cu denumirea sa deplină şi prescurtată, poate deţine ştampilă, poate dobândi drepturi patrimoniale şi personale nepatrimoniale, poartă răspundere pentru realizarea obligaţiunilor respective, poate încheia contracte, apărea în calitate de reclamant şi reclamat în judecată, poate deschide şi închide conturi curente, valutare şi alte conturi în instituţiile bancare. Cooperativa are dreptul să ia decizii, care nu contravin legislaţiei în vigoare a Republicii Moldova şi prezentului statut.
3.2. Cooperativa are statut de întreprindere socială, atribuit pe un termen de _____ ani, în baza Deciziei Comisiei Naţionale pentru Antreprenoriat Social din data de ____,.
Din momentul obţinerii satutului de întreprindere socială, Cooperativa nu poate distribui între membri proprietatea dobîndită din activităţi de antreprenoriat social şi mai mult de 10% din profit, inclusiv în caz de reorganizare şi lichidare.  
3.3. Cooperativa poartă răspundere pentru obligaţiile sale cu întreg patrimoniul ce-i aparţine în modul şi condiţiile, prevăzute de Legea privind cooperativele de producţie, de alte acte normative şi de prezentul statut. Cooperativa nu este răspunzătoare pentru obligaţiile membrilor săi.
3.4. Membrul cooperativei nu este răspunzător pentru obligaţiile cooperativei. Răspunderea membrului cooperativei pentru obligaţiile sale se reglementează prin legi. 
3.5. Cooperativa are dreptul de a deschide sucursale, înregistrarea cărora se efectuează în modul stabilit de legislaţie.

IV. DURATA DE ACTIVITATE A COOPERATIVEI
4.1. Cooperativa este creată pe un termen nelimitat.

V. GENURILE DE ACTIVITATE
5.1. Cooperativa se constituie în vederea realizării obiectivelor din domeniul (se indică cel puţin unul dintre domeniile prevăzute la art.361 pct.4 din Legea nr.845/1992).
5.2. Genurile de activitate a cooperativei sunt:
1) _GenuriList.
5.3. Pentru genurile de activitate, desfăşurarea cărora se admite numai prin licenţierea de stat, cooperativa va obţine licenţele necesare.



VI. CALITATEA DE MEMBRU AL COOPERATIVEI
6.1. Membri ai cooperativei pot fi persoanele fizice care au împlinit vârsta de 16 ani, a depus taxa de înscriere, cota de participaţie şi acceptă statutul cooperativei.
6.2. Decizia de a fi înscris în cooperativă se adoptă de adunarea generală cu votul a 2/3 din numărul total al membrilor cooperativei.
6.3. Refuzul motivat de primire în cooperativă se comunică solicitantului în scris, în termen de 15 zile de la data adoptării de către adunarea generală a hotărârii respective care este definitivă.
6.4. Fiecare membru al cooperativei poate în orice moment să se retragă din cooperativă din propria iniţiativă. Cererea privind retragerea benevolă din cooperativă se depune în scris consiliului cooperativei. 
6.5. Consiliul cooperativei examinează cererea în termen de o lună de la data depunerii acesteia şi adoptă decizia privind retragerea membrului cooperativei. 
6.6. La retragerea membrului cooperativei, acestuia i se achită toate plăţile prevăzute în statutul cooperativei (retribuirea muncii, o parte din profit), declarate pentru membrul cooperativei, dar neachitate. 
6.7. Membrul cooperativei poate fi exclus din cooperativă prin decizia adunării generale cu votul a 2/3 din numărul total al membrilor cooperativei.
6.8. Decizia adunării generale cu privire la excluderea din cooperativă se aduce la cunoştinţă membrului exclus în termen de 5 zile de la data adoptării acesteia.
6.9. Calitatea de membru al cooperativei încetează la data adoptării de către adunarea generală a hotărârii privind excluderea din cooperativă.
6.10.  Hotărârea adunării generale privind excluderea membrului din cooperativă poate fi atacată în instanţa de judecată în termen de 3 luni de la data adoptării hotărârii respective.
6.11. Ca temei pentru excluderea din cooperativă poate fi:
a) nu a depus integral, în termenile stabilite, cota de participare;
b) nu a avut dreptul, în conformitate cu Legea privind cooperativele de producţie să obţină această calitate de membru al cooperativei sau a pierdut acest drept;
c) este concomitent, membru al unei alte cooperative de profil similar.

VII. DREPTURILE ŞI OBLIGAŢIILE MEMBRILOR COOPERATIVEI
7.1. Membrul cooperativei are dreptul:
a) să participe la adunările generale, să aleagă şi să fie ales în organele de conducere, să propună chestiuni pentru a fi înscrise pe ordinea de zi a adunării generale şi a şedinţei consiliului cooperativei;
b) să participe prin munca sa la activitatea cooperativei;
c) să facă propuneri pentru îmbunătăţirea activităţii cooperativei, lichidarea neajunsurilor din activitatea organelor ei şi a persoanelor cu funcţii de răspundere, precum şi încetarea înainte de termen a atribuţiilor lor, să solicite efectuarea unui control suplimentar al activităţii cooperativei sau a auditului situaţiilor ei financiare;
d) să ceară, în modul stabilit de Legea privind cooperativele de producţie, convocarea adunării generale sau a şedinţei consiliului cooperativei;
e) să înstrăineze, să pună în gaj, să lase prin testament cota sa de participare, în modul stabilit de Legea cu privire la cooperativele de producţie şi prezentul statut;
f) să beneficieze de facilităţile şi avantajele prevăzute pentru membrii cooperativei;
g) să aibă acces la orice informaţie privind activitatea cooperativei, cu excepţia informaţiei ce constituie secret comercial;
h) să se retragă liber din cooperativă;
i) să se adreseze la organele cooperativei şi/sau instanţei de judecată pentru apărarea drepturilor şi intereselor sale legitime;
j) să exercite alte drepturi prevăzute de Legea cu privire la cooperativele de producţie şi prezentul statut; 
7.2. Membrul cooperativei este obligat:
a) să depună taxa de intrare şi cota de participare în termenele şi mărimile stabilite de  statut;
b) să informeze cooperativa despre orice modificare a datelor personale, introduse în statutul  cooperativei;
c) să poarte răspundere materială în conformitate cu prevederile legale;
d) să respecte prevederile legislaţiei, statutului şi regulamentelor cooperativei, precum şi să execute hotărârile organelor de conducere ale ei.
7.3. Pentru pagubele pricinuite cooperativei din cauza membrului acesteia, ultimul poartă răspundere materială în modul şi cuantumul stabilit de adunarea generală.
      
VIII. ORGANELE DE CONDUCERE ŞI CONTROL ALE ACTIVITĂTII COOPERATIVEI

8.1 Organele de conducere ale cooperativei sînt:
a) adunarea generală a membrilor cooperativei;
b) consiliul cooperativei;
c) preşedintele cooperativei (organul unipersonal de conducere);
d) comisia de revizie a cooperativei sau revizorul.
 8.2 Adunarea generală este organul suprem de conducere al cooperativei. De competenţa exclusivă a adunării generale a membrilor cooperativei ţine:
1. aprobarea modificărilor şi completărilor aduse statutului cooperativei, precum şi a variantei noi a statutului;
2. aprobarea direcţiilor prioritare şi/sau a programului de activitate, precum şi a bugetului cooperativei;
3. aprobarea regulamentului adunării generale, al consiliului cooperativei, al comisiei de revizie a cooperativei şi a altor regulamente ale cooperativei, modificarea şi completarea acestora;  
4. alegerea şi revocarea preşedintelui consiliului cooperativei şi a altor membri ai consiliului, ai comisiei de revizie, precum şi desemnarea organizaţiei de audit; 
5. stabilirea mărimii taxei de intrare şi cotei de participare, a modului depunerii lor;
6. adoptarea sistemelor şi modului de comercializare şi de  distribuire a producţiei, precum şi de retribuire a muncii în cooperativă;
7. adoptarea hotărîrilor privind primirea în cooperativă şi excluderea din cooperativă;
8. stabilirea surselor şi sumelor anuale ale defalcărilor în rezervele (fondurile) cooperativei şi a direcţiilor de utilizare a acestora;
9. aprobarea normativelor de repartizare a profitului net al cooperativei; 
10. adoptarea hotărîrilor privind încheierea tranzacţiilor cu bunurile imobile;
11. înfiinţarea, vînzarea sau lichidarea întreprinderilor afiliate ori vînzarea cotei de participare a cooperativei în întreprinderile sale afiliate;
12. deschiderea şi închiderea sucursalelor, aprobarea regulamentelor lor, desemnarea şi eliberarea din funcţie a conducătorilor acestor sucursale;
13. aderarea cooperativei la uniunile de cooperative şi retragerea din acestea;
14. aprobarea situaţiilor financiare ale cooperativei, a raportului consiliului cooperativei, al comisiei de revizie a cooperativei, precum şi aprecierea activităţii acestor organe de conducere;
15. examinarea plîngerilor membrilor cooperativei împotriva deciziilor consiliului cooperativei sau preşedintelui cooperativei;
16. reorganizarea şi lichidarea cooperativei. 
8.3 Dacă consiliul cooperativei nu poate soluţiona chestiunea ce ţine de atribuţiile lui, acesta    este în drept să ceară adunării generale soluţionarea chestiunii respective. 
8.4 Atribuţiile care ţin de competenţa exclusivă a adunării generale nu pot fi delegate altor organe de conducere ale cooperativei. 
8.5 Adunarea generală poate fi ordinară sau extraordinară.
8.6 Adunarea generală anuală se convoacă de preşedintele cooperativei la decizia consiliului cooperativei şi se desfăşoară în termenele stabilite de prezentul statut însă nu mai târziu de 2 luni după expirarea exerciţiului financiar.
8.7 Adunarea generală extraordinară se convoacă de preşedintele cooperativei în baza hotărârii generale precedente sau la decizia consiliului cooperativei adoptată:
1) din iniţiativa consiliului cooperativei;
2) la cererea comisiei de revizie;
3) la cererea membrilor ce constituie cel puţin 25% din numărul total al membrilor cooperativei.
8.8 Dacă preşedintele cooperativei nu a convocat adunarea generală extraordinară în termen de 20 de zile de la data adoptării hotărârii sau deciziei prevăzute la pct.8.7., adunarea se convoacă de consiliul cooperativei într-un termen de cel mult 45 de zile de la data adoptării deciziei privind convocarea adunării. Dacă consiliul cooperativei nu a convocat adunarea generală extraordinară, aceasta se convoacă de comisia de revizie sau de membrii cooperativei menţionate care constituie cel puţin 25% din numărul total al membrilor cooperativei.
8.9 Înştiinţarea membrilor privind convocarea adunării generale se efectuează în scris de preşedintele cooperativei cu cel târziu 15 zile înainte de desfăşurarea adunării generale.
Înştiinţarea privind convocarea adunării generale va conţine: data, timpul, locul desfăşurării şi ordinea de zi, precum şi locul unde se poate lua cunoştinţă de materialele pentru ordinea de zi. 
8.10 La adunarea generală, membrul cooperativei poate prezenta numai un singur alt membru al cooperativei. Membrul cooperativei poate participa la adunarea generală prin intermediul unui reprezentant în bază de procură.
8.11  Adunarea generală este deliberativă dacă la ea sînt prezenţi (reprezentaţi) mai mult de 50% din numărul total al membrilor cooperativei. 
8.12  Dacă la adunarea generală nu este prezent (nu este reprezentat) numărul necesar de membri ai cooperativei, aceasta se convoacă repetat, însă nu mai devreme de 10 zile şi nu mai tîrziu de 30 de zile de la data adunării convocate iniţial.
8.13  Adunarea generală convocată repetat este deliberativă dacă la ea sînt prezenţi (reprezentaţi) cel puţin 1/3 din numărul total al membrilor cooperativei. 
8.14  La cererea în scris a 5% sau mai mult din membrii cooperativei prezenţi (reprezentaţi) la adunarea generală, adunarea este în drept să ia în discuţie chestiunile abordate în cerere şi să ceară de la consiliul cooperativei includerea lor în ordinea de zi a următoarei adunări, inclusiv a celei extraordinare.
8.15  Adunarea generală poate examina orice chestiune la cererea participanţilor depusă conform pct.8.14, dar hotărîrile adunării se pot adopta numai pe marginea acelor chestiuni care au fost incluse în ordinea de zi a adunării.
8.16  Votarea la adunarea generală poate fi deschisă sau secretă. Decizia privind votarea secretă a uneia din chestiuni se adoptă de adunarea generală prin votul deschis a cel puţin 50% din numărul membrilor prezenţi.
8.17 Adunarea generală adoptă hotărîrile cu majoritatea de voturi ale membrilor cooperativei prezenţi. 
8.18 Cu votul a 2/3 din numărul total al membrilor cooperativei se adoptă hotărîri privind:
    a) modificarea condiţiilor şi modului de primire în cooperativă, de retragere şi excludere  din cooperativă;
    b) modificarea mărimii taxei de intrare şi a cotei de participare, precum şi a modului şi termenelor depunerii lor;
    c) reorganizarea şi lichidarea cooperativei.
8.19 Consiliul cooperativei efectuează, în limitele competenţei sale, controlul general al activităţii cooperativei, reprezintă interesele membrilor ei în perioada dintre adunările generale şi este subordonat adunării generale. Consiliul cooperativei se constituie, în mod obligatoriu, dacă numărul membrilor cooperativei este mai mare de 50.
8.20 De competenţa exclusivă a consiliului cooperativei ţin:
1) adoptarea deciziilor privind convocarea adunării generale;
2) adoptarea deciziilor privind intrarea şi retragerea din cooperativă, precum şi prezentarea la adunarea generală a propunerilor privind primirea în cooperativă şi excluderea din ea;
3) aprobarea valorii de piaţă a aporturilor în natură în contul cotelor de participare;
4) înaintarea la adunarea generală a propunerilor privind adoptarea sistemelor şi aprobarea modului de comercializare şi de  distribuire a producţiei, precum  şi de distribuire profitului net între membrii cooperativei; 
5) aprobarea normativelor de retribuire a muncii în cooperativă;
6) prezentarea la adunarea generală a propunerilor privind aderarea la uniunile de cooperative sau la retragerea din ele;
7) prezentarea la adunarea generală a avizului său la situațiile financiare anuale al cooperativei;
8.21 Consiliul cooperativei se alege de adunarea generală pe un termen de 3 (trei) ani, în componenţă de 3 (trei) persoane care sînt membri ai cooperativei.
8.22 Membrii consiliului nu pot fi membri ai comisiei de revizie.
8.23 Preşedintele cooperativei:
a) asigură îndeplinirea hotărârilor adunării generale şi a deciziilor consiliului cooperativei;
b) asigură ţinerea evidenţei contabile a activităţii economico-financiare a cooperativei;
c) încheie şi reziliază, în numele cooperativei, contractele individuale de muncă cu membrii şi salariaţii cooperativei în conformitate cu legislaţia muncii;
d) încheie şi reziliază, în numele cooperativei, contracte de arendă şi alte contracte civile;
e) reprezintă, fără procură, cooperativa în relaţiile cu persoanele fizice şi juridice şi autorităţile publice;
f) efectuează alte atribuţii legate de gestionarea operativă a activităţii cooperativei, cu excepţia chestiunilor ce ţin de competenţa adunării generale şi a consiliului cooperativei.

8.24. Preşedintele cooperativei se alege de adunarea generală din rândul membrilor acesteia pe un termen de 4 ani. Preşedintele cooperativei nu poate fi concomitent membru (preşedinte) al consiliului cooperativei.
8.25. Preşedintele cooperativei:
a) asigură îndeplinirea hotărârilor adunării generale şi a deciziilor consiliului cooperativei;
b) asigură ţinerea evidenţei contabile a activităţii economico-financiare a cooperativei;
c) încheie şi reziliază, în numele cooperativei, contractele individuale de muncă cu membrii şi salariaţii cooperativei în conformitate cu legislaţia muncii;
d) încheie şi reziliază, în numele cooperativei, contracte de arendă şi alte contracte civile;
e) reprezintă, fără procură, cooperativa în relaţiile cu persoanele fizice şi juridice şi autorităţile publice;
f) efectuează alte atribuţii legate de gestionarea operativă a activităţii cooperativei, cu excepţia chestiunilor ce ţin de competenţa adunării generale şi a consiliului cooperativei.
8.26. Comisia de revizie efectuează controale ordinare (anuale) şi extraordinare ale activităţii cooperativei, inclusiv ale activităţii economico-financiare, precum şi controlul respectării legislaţiei, prezentului statut şi a regulamentelor cooperativei.
8.27. Controalele extraordinare ale activităţii cooperativei se efectuează de comisia de revizie:
a) din iniţiativa proprie;
b) la decizia adunării generale sau a consiliului cooperativei;
c) la cererea a cel puţin 10% din numărul total de membri.
8.28. Preşedintele cooperativei este obligat să prezinte la control, la cererea comisiei de revizie, toate materialele legate de activitatea economico-financiară a cooperativei, precum şi toate explicaţiile necesare în scris.
8.29. Comisia de revizie a cooperativei se creează din cel puţin 3 (trei) persoane, pe un termen de până la 3 ani financiari. Dacă numărul membrilor cooperativei nu depăşeşte 50, poate fi ales (desemnat) un singur revizor. Membri ai comisiei de revizie pot fi atît membrii cooperativei, cît şi alte persoane.
8.30. Membri ai comisiei de revizie nu pot fi:
a) membrii consiliului cooperativei, rudele acestora (tatăl, mama, fiul, fiica, frate, sora) sau soţul;
b) gestionarii cooperativei, persoanele care ţin evidenţa contabilă a activităţii acesteia, rudele acestora;
c) persoanele care nu posedă calificare în contabilitate, finanţe, economie sau drept;
d) rudele membrilor comisiei (tatăl, mama, fiul, fiica, frate, sora) sau soţul;
e) alte persoane limitate în acest drept prin lege.
8.31. Comisia de revizie informează adunarea generală despre rezultatele controlului efectuat. Pentru efectuarea controlului, Comisiei de revizie i se pun la dispoziţie toate materialele necesare, inclusiv actele contabile şi alte documente, de asemenea şi explicaţiile persoanelor cu funcţie de răspundere a cooperativei.
8.32. Comisia de revizie întocmeşte avize la dările de seamă anuale şi la bilanţul anual. Fără avizele comisiei de cenzori adunarea generală a membrilor cooperativei nu are dreptul să aprobe bilanţul cooperativei. Actele de revizie şi control, întocmite de comisia de revizie cu privire la rezultatele controlului, constituie parte integrantă a darii de seamă privind activitatea cooperativei.
           
IX. CAPITALUL COOPERATIVEI ŞI COTELE DE PARTICIPARE
9.1 Capitalul social al cooperativei este de _CapitalSocial lei, format din contul aporturilor membrilor cooperativei, cu următoarele cote de participare:
· _FondatorCotaScurtL
 9.2 Mărimea capitalului social al cooperativei va fi, la fiecare dată de raportare, egală cu valoarea cotelor de participare, inclusiv a părţilor lor nedepuse, ale tuturor membrilor cooperativei înmatriculaţi la aceeaşi dată în registrul membrilor cooperativei. 
9.3  Depunerile în capitalul social al cooperativei pot fi făcute în formă de mijloace băneşti şi bunuri. Aportul în natură în contul cotei de participare poate fi transmis cooperativei cu titlu de proprietate sau cu titlu de folosinţă. Drept aport în capitalul social al cooperativei pot servi bunurile imobile transmise în contul cotelor valorice din bunurile întreprinderilor agricole, fără înregistrarea în prealabil în registrul bunurilor imobile.
9.4  Aportul în contul cotei de participare pot fi făcute în rate care nu poate depăşi un an. Fiecare din aceste rate va fi de cel puţin 25% din mărimea cotei de participare.
9.5   Mărimea totală a cotei de participare deţinute de un singur membru al cooperativei nu poate depăşi 20 la sută din capitalul social al acesteia.
9.7  Capitalul de rezervă al cooperativei este destinat acoperirii pierderilor de bilanţ ale  cooperativei şi se formează prin defalcări anuale din profitul net al cooperativei.
9.8   Mărimea minimă a capitalului de rezervă se stabileşte de statut şi va constitui cel puţin 10% din capitalul social al cooperativei.
9.9  Fondul de dezvoltare al cooperativei este destinat dezvoltării activităţii de producţie a cooperativei şi se formează prin defalcări anuale din profitul ei net.
9.10 Mărimea defalcărilor anuale în capitalul de rezervă şi în fondul de dezvoltare ale cooperativei se aprobă de adunarea generală, la propunerea consiliului cooperativei.

X. MODUL DE ÎNSTRĂINARE A COTEI DE PARTICIPARE

10.1 Membrul cooperativei este în drept să vîndă sau să cesioneze în alt mod cota sa de participare conform procedurii stabilite de prezenta lege şi de statutul cooperativei.
10.2  Cesionarea cotei de participare către un alt membru al cooperativei nu necesită acordul cooperativei, dar se efectuează astfel ca  mărimea cotei de participare deţinute de membrul cooperativei să nu depăşească 20% din capitalul social al cooperativei. 
10.3  În cazul în care mărimea cotei de participare deţinute de un membru al cooperativei depăşeşte plafonul de participare la capitalul social stabilit la pct.10.1, membrul respectiv şi consiliul cooperativei sînt obligaţi, în termen de 6 luni, să micşoreze cota respectivă până la plafonul stabilit, în modul prevăzut de statutul cooperativei.
10.4  Cesionarea cotei de participare către un terţ,  se admite cu acordul adunării generale. În acest caz, alţi membri ai cooperativei au dreptul de preemţiune asupra cotei care se cesionează în termen de o lună de la data depunerii cererii privind cesionarea cotei de participare către un terţ.
10.5  Dacă, în termenul indicat la pct.10.4 , nici unul din ceilalţi membri ai cooperativei nu a depus cerere de a procura cota de participare ce se cesionează, această cotă poate fi cesionată unui terţ cu acordul adunării generale.
		
XI. MODUL DE ACORDARE A INFORMAŢIEI MEMBRILOR  COOPERATIVEI
11.1 Cooperativa este obligată să asigure păstrarea:
a) contractului de constituire, precum şi a statutului, a modificărilor şi completărilor aduse acestuia;
b) regulamentelor sale, inclusiv a regulamentului privind sistemele şi modul de retribuire a muncii în cooperativă, precum şi a modificărilor şi completărilor aduse acestor regulamente;
c) registrului membrilor cooperativei;
d) proceselor-verbale ale adunării generale şi ale şedinţelor consiliului, a ordinelor, dispoziţiilor şi rapoartelor organelor cooperativei;
e) acordurilor (contractelor) civile şi de muncă;
f) documentelor primare, situaţiile financiare, registrelor contabile, rapoartele specifice şi dările de seamă fiscale şi statistice;
g) actelor de control şi avizelor organizaţiilor de audit, ale uniunilor de cooperative;
h) altor documente prevăzute de legislaţie, de statut sau de regulamentul respectiv al cooperativei.
11.2  Documentele prevăzute la pct.11.1 se păstrează la sediul cooperativei pe parcursul termenelor prevăzute de actele normative. 
11.3 Membrii cooperativei sînt în drept să ia cunoştinţa oricând, în orele de program, cu aprobarea preşedintelui cooperativei, de documentele prevăzute de pct. 11.1, să obţină extrase din aceste documente şi anumite explicaţii, fără a încălca regimul normal de munca al persoanelor cu funcţii de răspundere respective.
11.4   Membrul cooperativei are dreptul să aibă acces la orice informaţie, iar cooperativa este obligată să asigure accesul membrilor cooperativei la documentele prevăzute la pct.11.1.  Secretarul cooperativei este obligat să elibereze, la cererea membrului cooperativei extrasul din registrul  membrilor cooperativei în termen de în termen de 5 zile de la data solicitării (o dată în an fără plată). Plata pentru eliberarea adeverinţelor şi extraselor nu poate depăşi cheltuielile de executare a acestora. 
11.5 Copiile şi extrasele din documentele prevăzute de pct.11.1. se eliberează de cooperativă, la cererea membrului acesteia, în termen de 5 zile, contra unei plăţi ce nu va depăşi cheltuielile necesare pentru executarea acestora, excepţie făcând cazul prevăzut de pct.11.4. 
11.6 La cererea membrului cooperativei, secretarul adunării generale eliberează acestuia copii autentificate sau extrase din procesele-verbale ale adunării generale

XII. MODUL DE DISTRIBUIRE A PROFITULUI NET ÎNTRE MEMBRII COOPERATIVEI  ŞI  ACOPERIREA PIERDIRILOR DE BILANŢ ALE COOPERATIVEI

12.1 Cooperativa reinvesteşte cel puţin 90% din profit în realizarea obiectivelor din domeniile prevăzute la pct.5.1.
12.2  Cooperativa distribuie anual cel mult 10% din profitul net rămas după achitarea impozitelor şi altor plăţi obligatorii.
12.3  Profitul net al cooperativei se distribuie în următoarea succesiune:
a) acoperirea pierderilor de bilanţ din anii precedenţi;
b) defalcările în capitalul de rezervă şi în fondul de dezvoltare a cooperativei;
c) defalcările în alte fonduri prevăzute de statutul cooperativei;
d) plăţile membrilor cooperativei;
e) defalcările pentru alte scopuri care nu contravin actelor legislative sau statutului cooperativei.
12.4 Plăţile acordate membrilor cooperativei din profitul net pot fi declarate de adunarea generală în cazul în care se respectă concomitent următoarele condiţii:
a) acooperativa nu are pierderi de bilanţ în anul pentru care se efectuează plăţile  respective;
b) mărimea capitalului propriu al cooperativei la sfîrşitul anului pentru care se efectuează plăţile respective nu este mai mică decît mărimea capitalului ei social şi calcularea plăţilor respective nu va schimba acest raport;
c) cooperativa este solvabilă şi efectuarea plăţilor respective nu va conduce la insolvabilitatea ei;
12.5 Mărimea plăţilor membrilor cooperativei din profitul net se determină proporţional aportului de muncă al fiecăruia din ei şi/sau în conformitate cu mărimea cotelor lor de participare şi a terenului agricol - proprietate a membrului cooperativei, folosit de către cooperativă conform art.62 din Legea nr.1007/2002. 
12.6 Partea profitului net destinată distribuirii membrilor cooperativei poate fi achitată atît în mijloace băneşti, cît şi în natură, ceea ce se indică în hotărîrea adunării generale.  Plăţile se efectuează în termen de 6 luni de la data anunţării lor de către adunarea generală, dacă adunarea nu prevede un termen mai mic.
12.7  La cererea membrului cooperativei, plăţile din profit ce i se cuvin se transformă, pe bază de contract, în parte a cotei acestuia sau în împrumut acordat cooperativei.
12.8 Dacă termenul stabilit de adunarea generală pentru achitarea plăţilor membrilor cooperativei din profitul net nu a fost respectat, consiliul cooperativei este obligat să dea explicaţiile respective la cea mai apropiată adunare. 
12.9 Pierderile de bilanţ ale cooperativei din anii precedenţi se acoperă din contul profitului net curent al cooperativei, apoi din alte fonduri stabilite de statutul cooperativei.
12.10În cazul în care mijloacele determinate la pct 12.9 sînt insuficiente pentru acoperirea pierderilor de bilanţ din anii precedenţi, în acest scop pot fi utilizate, în baza hotărîrii adunării generale, fondurile capitalului de rezervă şi fondul de dezvoltare ale cooperativei.

XIII. ORGANIZAREA ACTIVITĂŢII, PLATA ŞI DISCIPLINA MUNCII
13.1   Activitatea cooperativei este realizată prin munca prestată de membrii cooperativei, precum şi a angajaţilor pe bază de contract. Persoanelor angajate în cooperativă pe bază de contract li se aplică legislaţia muncii, ţinând cont de particularităţile legii cu privire la cooperativele de producţie.
13.2  Relaţiile de muncă ale salariaţilor care nu sînt membri ai cooperativei sînt reglementate prin  legi, prin acte normative ale Guvernului şi de contractele individuale de muncă.
13.3  Salariul lunar al salariaţilor cooperativei nu poate fi mai mic decît cuantumul salariului minim stabilit prin legi şi acte normative ale Guvernului. Plata salariilor angajaţilor se efectuează conform acordurilor individuale de muncă.
13.4   Salariaţilor li se asigură nivel de salarizare echitabil, între care nu pot exista diferenţe care să depăşească raportul de 1 la 5.
13.5   Membrii şi salariaţii cooperativei sînt pasibili de asigurare socială şi de asistenţă socială de stat în conformitate cu legile şi cu actele normative ale Guvernului.
13.6   Cooperativa plăteşte, în condiţiile stabilite de legislaţie, contribuţiile de asigurări sociale de stat obligatorii pentru membrii şi salariaţii săi.
13.7   Prin hotărârea adunării generale, cooperativa este în drept, din contul mijloacelor proprii, să introducă contribuţii suplimentare la asigurările sociale pentru membrii săi.
13.8   Mijloacele indicate se consumă mai întâi pentru retribuirea muncii angajaţilor care nu sunt membri ai cooperativei. Cealaltă sumă se repartizează între membrii cooperativei în conformitate cu tarifele (salariile) aprobate de adunarea generală sau în procente proporţionale cotei.
13.9 Durata şi regimul zilei de muncă în cooperativă, modul de acordare a zilelor de odihnă, a concediilor de odihnă anuale şi suplimentare, aplicarea măsurilor de stimulare şi a sancţiunilor, precum şi alte probleme ale activităţii cooperativei sunt reglementate de Regulamentul de ordine interioară aprobat de adunarea generală.
13.10 Persoanele care prestează munca în cooperativă în timpul liber se supun regimului stabilit individual (conform graficului sau schimbului), ţinând cont de programul la locul de muncă de bază, precum şi programul de studii al elevilor şi studenţilor.
13.11 Timpul de lucru în cooperativă se include în vechimea în muncă.
13.12 Cooperativa asigură condiţiile de muncă şi protecţia muncii, respectarea tehnicii securităţii, igienei de producţie şi a normelor sanitare, în conformitate cu normele stabilite de legislaţie.
13.13 Sancţionarea membrilor cooperativei, inclusiv revocarea din organele ei elective, poate fi aplicată prin hotărârea adunării generale în condiţiile legii.
13.14 Toate lucrările în cooperativă se execută cu respectarea regulilor şi normelor sanitare şi     regulilor de tehnică a securităţii stabilite.

XIV. SUSPENDAREA ACTIVITĂŢII  COOPERATIVEI
14.1. Cooperativa, la decizia adunării generale, poate să îşi suspende temporar activitatea, pe o perioadă, care să nu depăşească trei ani, în cazul în care nu are datorii faţă de bugetul public naţional, precum şi faţă de alţi creditori. Pe perioada suspendării activităţii cooperativei este interzisă desfăşurarea oricăror activităţi de întreprinzător.

XV. REORGANIZAREA ŞI LICHIDAREA COOPERATIVEI
15.1. Cooperativa poate fi reorganizată prin fuziune, asociere, separare, divizare, şi/sau transformare. Reorganizarea cooperativei se va efectua în temeiul hotărârii adunării generale sau instanţei judecătoreşti sau autorităţii administraţiei publice care este responsabilă de implementarea politicii antimonopol.
15.2. Reorganizarea cooperativei prin fuziune sau asociere poate fi efectuată numai prin fuziune sau asociere cu alte cooperative. 
15.3. Cooperativa poate fi reorganizată prin separare, divizare şi/sau transformare în orice altă formă de organizare juridică a activităţii de producţie în condiţiile legii.
15.4. Cooperativa poate fi lichidată:
1) prin hotărârea adunării generale sau;
2) instanţei judecătoreşti;
3) lichidarea cooperativei în cazul insolvabilităţii ei se efectuează în conformitate cu     Legea insolvabilităţii nr.149 din 19.06.2012.
15.5 Cooperativa, după satisfacerea pretenţiilor creditorilor săi, va transmite activele rămase către una sau mai multe întreprinderi sociale, întreprinderi sociale de inserţie sau organizaţii necomerciale care au obţinut statut de întreprindere socială sau de întreprindere socială de inserţie.

